*د میدان وردګو ولایت مرکز میدان ښار کې د افغانی سرې میاشتې ټولنې لخوا په ۳۰۰ سېلاب ځپلو کورنیو خوراکی توکی ووېشل شول!* نن جمعه د روان ۱۴۴۵ سپوږمیز کال د صفرالمظفر میاشتې ۱۶ مه نېټه، د افغانی سرې میاشتې ټولنې مرکزی سویل لویدیځ زون رئیس ښاغلی! نور الحق "یوسفی" او میدان وردګ ولایتی څانګې رئیس ښاغلی! مولوی عبدالقدوس "عمر" په هدایت، د یاد ولایت په مرکز میدان ښار کې، د کوېټ هېواد د ولسی خلکو لخوا د خوراکی توکو شوې مرستې د زون او څانګې (BDRT) ګډ ټیمونو لخوا په (۳۰۰) هغه سېلاب ځپلو کورنیو ووېشل شوې، چې تېرو سېلابونو ورته سخت مالی زیانونه اړولی وو، په یادو توکو کې ۱۰۰ کیلو اوړه، ۲۴.۵ کیلو وریجې، ۱۰ لیتره مایع غوړی، ۸ کیلو لوبیا، ۵ کیلو بوره، ۲ کیلو مالګه، ۱ کیلو شین چای او یو قطی بی پی ۵ بیسکېټ موجود وو. د یادونې وړ ده، چې په پاتې (۲۰۰) کورنیو به هم زر تر زره یاد خوراکی توکی ووېشل شی.